CELEX: 32016D0430
Language: sk
Date: 2015-02-10 00:00:00
Title: Rozhodnutie Rady (EÚ) 2016/430 z 10. februára 2015 o uzavretí Dohody o spolupráci, ktorá sa týka civilného globálneho navigačného satelitného systému (GNSS), medzi Európskym spoločenstvom a jeho členskými štátmi a Marockým kráľovstvom

23.3.2016   
            
            
               SK
            
            
               Úradný vestník Európskej únie
            
            
               L 76/1
            
         ROZHODNUTIE RADY (EÚ) 2016/430
   z 10. februára 2015
   o uzavretí Dohody o spolupráci, ktorá sa týka civilného globálneho navigačného satelitného systému (GNSS), medzi Európskym spoločenstvom a jeho členskými štátmi a Marockým kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               Rada 21. apríla 2005 poverila Komisiu, aby začala rokovania s Marokom o uzavretí Dohody o spolupráci, ktorá sa týka civilného globálneho navigačného satelitného systému (GNSS).
            
         
               (2)
            
            
               V súlade s rozhodnutím Rady z 27. novembra 2006 bola 12. decembra 2006 podpísaná Dohoda o spolupráci, ktorá sa týka civilného globálneho navigačného satelitného systému (GNSS), medzi Európskym spoločenstvom a jeho členskými štátmi a Marockým kráľovstvom (ďalej len „dohoda“).
            
         
               (3)
            
            
               Dohoda umožňuje užšiu spoluprácu s Marokom v oblasti satelitnej navigácie. Vykoná sa ňou celý rad prvkov európskych programov satelitnej navigácie.
            
         
               (4)
            
            
               Dohoda by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o spolupráci, ktorá sa týka civilného globálneho navigačného satelitného systému (GNSS), medzi Európskym spoločenstvom a jeho členskými štátmi a Marockým kráľovstvom.
   Text dohody je pripojený k tomuto rozhodnutiu.
   Článok 2
   Predseda Rady vydá v mene Únie oznámenie stanovené v článku 18 ods. 1 dohody s cieľom vyjadriť súhlas Únie s tým, že bude touto dohodou viazaná (2), a urobí toto oznámenie:
   
      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky záväzky Európskeho spoločenstva. Odkazy na ‚Európske spoločenstvo‘ v texte dohody sa preto považujú za odkazy na ‚Európsku úniu‘“.
   
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 10. februára 2015
      
         
            Za Radu
         
         
            predseda
         
         E. RINKĒVIČS
      
   
   
      (1)  Súhlas udelený dňa 16. decembra 2014.
   
      (2)  Generálny sekretariát Rady uverejní dátum nadobudnutia platnosti dohody v úradnom vestníku.